308 



cierum, sed etiam antiquorum auctorum de his plantis sententiarum pro 

 virili conferremus. Primitiae hujus propositi est hocce opusculum, quod ah 

 unoquoque aequo lichenologo indulgenter accipiendum esse speramus, nam 

 et ipsa res est difficillima, quare etiam diu haesitavimus, nuin earn aggredi 

 periclitaremur, et modus hujus rei tractandae baud dubie tironem noiidum 

 satis versatum indicat. Neque eo minus hoc tcntamen in lucem edere baud 

 diil lit. i\ ii ii us. nam melior quam nulla nobis visa est monographia, quae vitiis 

 quidem non omnino careret, sed tamen, quae vera sunt, religiose exprimere 

 studeret. Ad haec accedit quoque, quod adhortationes complurium exper- 

 tissimorum hujus aevi lichenologorum audaces nos fecerunt, quin etiam quod 

 fortuna adeo nobis indulsit, ut omnium, si unam duasve tantummodo ex- 

 cipias, in hoc libello commemoratarum specierum formarumque specimina 

 originalia videre et examinare nee non omnes h. I. citatos libros praeter 

 perpaucos illos, de quibus hoc expressis verbis significatur, ipsis adire et 

 pervolvere nobis contigerit. 



In speciebus determinandis et circumscribendis eandem rationem 

 semper sequi conati sumus , atque etiam cavere , ne formas nimis vel conjun- 

 geremus vel diduceremus. Non dubitamus, quin alii, angustissimis finibus 

 species limitare amantes neque rebus externis ullam habitum characteresque 

 plantarum mutandi majoris momenti vim tribuentes, varias a nobis pro va- 

 rietatibus propositas formas pro distinctis speciebus habeant, alii, contraria 

 defendentes, specierum numerum nimis esse auctum contendant et vitupe- 

 rent. In hac tamen re, ut in multis aliis, veritas nobis videtur in medio 

 esse quaerenda, ideoque, non in verba magistri cujusdam jurantes, nostras 

 sententias proposuimus. Quae si cum natura non omnino congruere forte 

 demonstrabuntur, nos sane non oflendet, sed e contrario pergratum nobis 

 erit, si modo argumenta accurato sinceroque naturae studio neque vana 

 opinione vel conjectura nituntur. In varietatibus admittendis magnam cu- 

 ram adhibere studuimus neque ullas nisi maxime insignes vel ob antiqua 

 synonyma memoratu dignas recepimus, nam, ni fallimur, operam omnino 

 perdimus, quum describimus propriisque nominibus varias salutamus formas 

 adventitias specierum, quarum plures semper invenientur formae mediae, 

 quam propositae, quotquot sunt, varietates. Ut subspecies denique non- 

 nullae receptae sunt plantae, de quibus adhuc dubii haeremus, utrum spe- 

 cies an varietates re vera sint, quare omnes, quibus occasio pateat, ut has 

 accurate observent, hortamur. 



Quum plura nomina speciei cuidam tributasunt, legem, quam dicunt, 

 prioritatis accurate servavimus; in nonnullis tamen speciebus denominandis, 



